Vedtekter for Skogstua private barnehage - PDF
Download "Vedtekter for Skogstua private barnehage"
1 Vedtekter for Skogstua private barnehage Sist revidert desember 2014, gjeldende fra januar 2015
2 1 Eierforhold: Skogstua private barnehage er en barnehage med plass for barn 0-3 år. Barnehagen er nå et a/s. Eierens navn: Berit Støwer Vestmarkveien Trondheim mobil: e-post adresse: 2 Formål Virksomheten har et ideelt (ikke-økonomisk) formål. Barnehagen skal i samsvar med lov om barnehager, gi barn under skolepliktig alder gode utviklings- og aktivitetsmuligheter i nær forståelse og samarbeid med barnas hjem. Barnehagen skal gi et godt og trygt miljø, med vekt på lek og samvær med andre barn og voksne. Virksomheten skal til enhver tid drives etter gjeldene lover og forskrifter. 3 Ansvar: Eier har administrativt og økonomisk ansvar. Styrer(førskolelærer) har det pedagogiske ansvaret. De foresatte er selv ansvarlig for barnet ved henting og bringing. De som følger barnet skal forsikre seg om at de har vært i kontakt med personalet. Personalet har arbeidstid fram til barnehagen stenger p.t Da skal barna være hentet. Åpningstiden skal overholdes, om ikke det skjer blir de foresatte belastet med et gebyr på kr. 100,- for hver påbegynt halvtime. Skal barnet hentes av en annen person enn de som vanligvis henter barnet, skal personalet ha beskjed fra foresatte. Medbrakte eiendeler har barnehagen ikke ansvar for. 4 Foreldresamarbeid: Barnehageloven kapittel II. Barns og foreldres medvirkning 4.Foreldreråd og samarbeidsutvalg For å sikre samarbeidet med barnas hjem, skal hver barnehage ha et foreldreråd og et samarbeidsutvalg. Foreldrerådet består av foreldrene/de foresatte til alle barna og skal fremme deres fellesinteresser og bidra til at samarbeidet mellom barnehagen og foreldregruppen skaper et godt barnehagemiljø. Er det i forskrift etter 15 satt maksimalgrense for foreldrebetaling, kan bare foreldrerådet samtykke i foreldrebetaling ut over dette. Samarbeidsutvalget skal være et rådgivende, kontaktskapende og samordnende organ. Samarbeidsutvalget består av foreldre/foresatte og ansatte i barnehagen, slik at hver gruppe er likt representert. Barnehagens eier kan delta etter eget ønske, men ikke med flere representanter enn hver av de andre gruppene. Barnehageeieren skal sørge for at saker av viktighet forelegges foreldrerådet og samarbeidsutvalget. Barnehagen har to foreldremøter i året. Barnehagens eier, styrer og assistent skal være tilstede på alle foreldremøtene og alle foreldrene får møteinnkallelse med saksliste god tid i forveien. Det er muligheter til å melde saker på forhånd. Det skrives grundige referater så også de som ikke kan være tilstede får viktig informasjon. Årsplan vurderes på høstens foreldremøte og evalueres på vårens foreldremøte.
3 På høstens foreldremøte informeres det hvert år om foreldreråd og klagerett, og det velges to foreldrerepresentanter. Foreldrerepresentant er også representant i samarbeidsutvalget. De har som oftest ikke mange praktiske oppgaver i løpet av året, men er arrangør av sommerfesten og kan i tillegg innkalle/bli innkalt til møter ved behov. Foreldrerepresentantene representerer foreldregruppens interesser ved klagesaker. Det vil si at dersom noen har saker de av ulike grunner selv ikke ønsker å ta opp med barnehagens personale skal de kontakte foreldrerepresentantene som så bringer saken videre til barnehagens styrer eller eier. Foreldrerådet kan ha egne møter uten at representanter fra barnehagen er tilstede. Barnehagen gjennomfører foreldresamtaler høst og vår, i tillegg til en oppstartsamtale når barnet begynner i barnehagen. Skjema for foreldresamtaler finnes på barnehagens hjemmeside, i tillegg benytter vi kartleggingsskjemaet «Alle med». Barnehagen har månedsplaner (se paragraf 14 årsplan) og skriver dagsreferat hver dag i tillegg til samtale i hente/bringe-situasjon. Vi vektlegger et godt og nært foreldresamarbeid og har fem uformelle foreldresammenkomster i året i tillegg til at foreldrene er velkommen til å delta på turer eller tilbringe en dag i barnehagen hvis de har tid og lyst. For mer informasjon se barnehagens årsplan. Barnehagens samarbeidsutvalg består av en foreldrerepresentant som velges på høstens foreldremøte og en ansatt (styrer). I tillegg har barnehagens eier møte- og uttalerett. Samarbeidsutvalget skal ha møter ved behov og etter høstens og vårens foreldremøte. Årsplanen skal vurderes på høstens foreldremøte og godkjennes/fastsettes av samarbeidsutvalget. Samarbeidsutvalget skal ellers behandle saker av viktighet for foreldregruppa og barnehagen. Foreldrerepresentantene skal informeres før endringer av vedtekter. 5 Bemanning: Barnehagens ansatte består av: eier med barne- og ungdomsarbeider utdanning, styrer (førskolelærer), assistent og vaktmester. Vikarordning ved sykdom og annet fravær. 6 Åpningstider/ferier: Barnehagen er åpen: Mandag - fredag kl (Kan endres om behovet til barnegruppa er annerledes, det bestemmes i foreldreutvalg sammen med styrer). Barnehagen stenger fire uker om sommeren (f.o.m uke 28 t.o.m. uke 31). Vi har også stengt fredag etter kr. Himmelfartsdag, julaften og nyttårsaften. Mellomjula og påskedagene blir behovsprøvd. Det vil være 5 planleggingsdager. Disse dagene vil følge de kommunale planleggingsdagene. I påska stenger vi kl onsdag før Skjærtorsdag. Om barna blir levert etter kl vil vi ha beskjed, pga. spontane turer og andre aktiviteter. 7 Opptak/oppsigelse: Barnehageåret vil være fra 1. august til 31. juli. Barnehageplassene tildeles etter løpende opptak. Barnehagen deltar i samordnet opptak for Trondheimsbarnehagene. Søknadene om opptak sendes elektronisk til Oppvekstkontoret (Trondheim Kommune). Oppsigelsesfristen er 2 mnd. fra den 1. i påfølgende mnd. Dvs. at hvis en plass sies opp etter den 1. må det betales for den og de to neste måneden (såfremt ikke et annet barn overtar plassen umiddelbart). 8 Opptakskrets: Barn bosatt i Trondheim kommune.
4 9 Opptakskriterier: Vi har valgt å bruke kommunens regler for opptak: HOVEDOPPTAK Barn som i henhold til Lov om barnehage 12a har rett til barnehageplass og som står uten barnehageplass. Det må søkes plass innen fristen 1. mars og ønsket oppstartdato er satt til senest august samme år. I lov om barnehage 12a heter det: "Barn som fyller ett år senest innen utgangen av august det året det søkes om barnehageplass, har etter søknad rett til å få plass i barnehage fra august i samsvar med denne loven med forskrift." Felles for trondheimsbarnehagene Kommunale tilleggskriterier 1. Barn med nedsatt funksjonsevne, jf. Lov om barnehager 13. Dokumentasjon fra barne- og familietjenesten og/eller sykehus. 2. Barn som det er fattet vedtak om etter Lov om barnevernstjenester 4-12 og 4-4, annet og fjerde ledd. 3. Søsken til barn i samme enhet. Det tilstrebes at søsken skal få plass i samme barnehage. 4. barn bosatt i barnehagens opptaksområde. 5. Loddtrekning. OVERFLYTTINGSOPPTAK Barn med barnehageplass som ønsker plass i en annen barnehage fra august samme år og som søker innen fristen 1. februar Felles for trondheimsbarnehagene Kommunale tilleggskriterier 1. Barn med nedsatt funksjonsevne, jf. Lov om barnehager 13. Dokumentasjon fra barne- og familietjenesten og/eller sykehus. 2. Barn som det er fattet vedtak om etter Lov om barnevernstjenester 4-12 og 4-4, annet og fjerde ledd. 3. Barn som fyller 3 år i løpet av året som har plass i en familiebarnehage og som ønsker plass i en ordinær barnehage, skal etter søknad prioriteres. 4. Søsken til barn i samme enhet. Det tilstrebes at søsken skal få plass i samme barnehage. 5. Barn bosatt i barnehagens opptaksområde. Av disse skal barn som har plass utenfor opptaksområdet prioriteres først. 6. Loddtrekning
5 SUPPLERINGSOPPTAK Barn med og uten barnehageplass som søker utenom frist for hovedopptak eller overflyttingsopptak til ledige plasser i løpet av året. Felles for trondheimsbarnehagene 1. Barn med nedsatt funksjonsevne, jf. Lov om barnehager 13. Dokumentasjon fra barne- og familietjenesten og/eller sykehus. 2. Barn som det er fattet vedtak om etter Lov om barnevernstjenester 4-12 og 4-4, annet og fjerde ledd. 3. Barn som mister plassen sin i barnehage på grunn av nedleggelse eller permisjon/stenging i løpet av barnehageåret, skal prioriteres. Barn som mister plassen ved en planlagt nedleggelse eller permisjon/stenging ved barnehageårets slutt, vil bli ivaretatt ved hovedopptak/overflyttingsopptak. Kommunale tilleggskriterier 4. Barn fra familier med store belastninger på grunn av sykdom og/eller andre forhold. 5. Søsken til barn i samme enhet. Det tilstrebes at søsken skal få plass i samme barnehage. 6. Det eldste barnet Foreldre kan tilbys plass i andre barnehager enn de to prioriterte i søknaden. 10 Klær og utstyr: Barna skal til enhver tid ha egnet klær og utstyr tilgjengelig i barnehagen. Klær og utstyr skal merkes med navn. Barnehagen er ikke erstatningspliktig for tapt utstyr. 11 Foreldrebetaling: Foreldre betaler makspris i forhold til en års-sum og betalingen fordeles på 11 måneder. Barnehagen følger betalingssatser som er fastsatt av departementet. Foreldrebetalingen kan derfor endre seg i løpet av barnehageåret. Ved oppstart i barnehagen og ved evt. endringer i løpet av året får foreldre utdelt eget skriv der gjeldende satser er beskrevet. Dette skal også ligge oppdatert på barnehagens hjemmeside. Kontonummer for innbetaling av barnehagekontigent: Det gis søskenmoderasjon. 30 % redusert pris for 2 barn og 50 % for 3. barn. I tillegg kommer kostpenger (for beløp se skriv med gjeldende betalingssatser) som betales inn samtidig med foreldrebetaling. Ved for sen henting og opphold utenom åpningstid pålegges et gebyr på 100 kr for hver påbegynt halvtime. Dette vil gjøres på det viset, at de som kommer for sent må kvittere i ei bok og vil få tilsendt faktura ved månedsslutt. Dette for å dekke ekstra overtid. 12 Mat i barnehagen: Barna har med matpakke til frokost, dersom de ikke har spist hjemme og det skal skje før Det serveres varm lunsj 3 dager i uka og 1 dag har vi smøremåltid, tur-dagene smører vi mat til tur. På ettermiddagen er det frukt/yoghurt og/eventuelt brød og drikke. Så den eneste maten de trenger å ta med er evt. frokost. Det henger kostplan med oversikt over varmretter på oppslagstavla.
6 13 Allergi: Vi er ikke en allergivennlig barnehage. Dette gjelder hovedsakelig allergi mot dyr, da barnehagen har hund og katt. Når det gjelder andre typer allergier vil vi selvfølgelig ta hensyn til dette og gjøre barnehagehverdagen til barnet best mulig. Vi har kompetanse på matallergi. 14 Barnehagens oppholdsareal: Barnehagens lokale er et tilbygg til eiers private hus. Huset er opprinnelig fra 1933, men er restaurert og påbygd i Barnehagens lokale består av: kjøkkenkrok med nødvendig utstyr, eget bad med wc, vask og stelleplass, et rom for rolig lek, hvile og lesing, et større rom med bord/stoler og egen inne- og utegarderobe. Hele barnehagen er på et plan. Ute disponerer barnehagen egen lekeplass. Barnehagen ligger i landlige omgivelser og det er kort vei til skog, mark og vann. Vi benytter oss mye av dette nærmiljøet. 15 Årsplan: Årsplan for den pedagogiske driften av barnehagen utarbeides av styrer sammen med eier og assistent, og følger barnehageåret. Årsplan utarbeides på grunnlag av Rammeplan for barnehager med forskrifter, og tilpasses lokale forhold. I tillegg til årsplan vil foreldre få utdelt månedsplan, som inneholder neste måneds aktiviteter, temaer, turer m.m. samt en evaluering av forrige måneds aktiviteter. 16 Taushetsplikt og opplysningsplikt: Barnehagen skal i henhold til Lov om barnehager følge bestemmelsen om taushetsplikt 20 og opplysningsplikt til sosialtjenesten og den kommunale helse- og omsorgstjenesten 21, samt opplysningsplikt til barnevernstjenesten Helsemessige forhold: Hvis barnet er sykt eller er borte av annen grunn skal det gis beskjed til barnehagen før kl Hvis barnet blir sykt i barnehagen vil personalet ringe foreldre og be om at barnet blir hentet. Personalet avgjør om barnet kan være i barnehagen. Foreldre må vurdere barnets allmenntilstand før det blir levert i barnehagen. Barnehagen vil ha beskjed når barnet er sykt, særlig om barnet har barnesykdommer eller andre smittsomme sykdommer. Har barnet hatt feber over 37.5 må det holdes hjemme påfølgende dag, ved diare/oppkast skal barnet holdes hjemme i 48 TIMER ETTER SYMPTOMFRIHET. Syke barn skal holdes hjemme pga. smittefare. Ved ulykker eller skade i barnehagen vil personalet følge barnet til lege. Foreldre/foresatte varsles og må komme for å være sammen med barnet. Hvis barnet ikke kan være ute eller delta i aktiviteter på lik linje med de andre barna, må barnet holdes hjemme. Helseskjema vil følge mappen som blir utdelt før barna starter i barnehagen og skal fylles ut av foreldre innen barnet begynner. For barn som ikke følger ordinær helsekontroll og vaksinasjonsprogram ved helsestasjon må helseerklæring fra lege fremlegges. Dersom foreldre/barn har oppholdt seg i utlandet lengre enn tre måneder den senere tiden skal det fremvises helseattest pga. evt. smittefare.
7 18 Forsikring og internkontroll system Barnehagen har forsikret barna for skade/død gjennom If forsikring. Barnehagen har utarbeidet et internkontroll system. Internkontroll: Barnehagen har rutiner for internkontroll for helse, miljø og sikkerhet i henhold til «Forskrift om miljørettet helsevern i barnehage og skoler». Eier/leder av virksomheten har ansvar for å påse at bestemmelsene overholdes og rette seg etter de pålegg som kommunens tilsynsmyndighet til enhver tid gir. Barnehagens internkontrollsystem skal sikre at det er rutiner for forebygging av skader, ulykker og brann. Videre at det er rutiner og utstyr for håndtering av ulykke- og faresituasjoner, med førstehjelpsutstyr av tilstrekkelig mengde og kvalitet, forsvarlig plassert. Eier skal sørge for at alle ansatte er kjent med utstyret og hvordan førstehjelp ytes. Barnehagen gjennomgår jevnlig førstehjelpskurs. Eier vil sørge for forebygging av sykdom og dårlig inneklima ved at hygiene og renhold er i henhold til gjeldende forskrift. Det foreligger beredskapsplaner for brann, sykdom, alvorlige ulykker og dødsfall. 19 Ikrafttredelse Vedtektene er fastsatt av eier og gjelder fra Foreldrene gjør seg kjent med vedtektene når de starter i barnehagen. De er også tilgjengelige på kommunens nettsider og barnehagens hjemmeside.